Diari Oficial de la Generalitat Valenciana


Sumari del DOGV 5147, del 01-12-2005 (2005/12905)

RESOLUCIO de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana i el Consell General de l'Advocacia Espanyola, per a establir la col·laboració tècnica entre l'Autoritat Certificadora de la Generalitat Valenciana i l'Autoritat de Certificació de l'Advocacia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5147

Data del DOGV
:   01-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/12689


Data del document
:   16-11-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * comunicació de dades
    * telecomunicació
    * signatura electrònica
    * cooperació administrativa

RESOLUCIO de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana i el Consell General de l'Advocacia Espanyola, per a establir la col·laboració tècnica entre l'Autoritat Certificadora de la Generalitat Valenciana i l'Autoritat de Certificació de l'Advocacia. [2005/M12822]
  
Subscrit, després de la tramitació prèvia reglamentària, entre la Generalitat Valenciana i el Consell General de l'Advocacia Espanyola, el 17 de juny de 2005, un conveni per a establir la col·laboració tècnica entre l'Autoritat Certificadora de la Generalitat Valenciana i l'Autoritat de Certificació de l'Advocacia, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0566/2005, i que figura com a annex d'esta resolució.
  
València, 16 de novembre de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni entre la Generalitat Valenciana i el Consell General de l'Advocacia Espanyola, per a establir la col·laboració tècnica entre l'Autoritat Certificadora de la Generalitat Valenciana i l'Autoritat de Certificació de l'Advocacia
  
Reunits
  
D'una banda, José Ramón García Antón, conseller d'Infraestructures i Transport, i que actua en l'exercici del seu càrrec i en nom i representació de la Generalitat Valenciana, d'acord amb el que disposa l'article 23 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, facultat per a la firma del present conveni pel Ple del Consell de 6 de maig de 2005.
  
D'una altra banda, Carlos Canicer Díez en qualitat de president del Consell General de l'Advocacia Espanyola amb el CIF Q2836 i amb domicili al passeig de Recoletos, 13, de Madrid, facultat per a la firma del present conveni per acord adoptat en Ple del Consell General de l'Advocacia del dia 11 de febrer de 2005, d'acord amb el que establix el Reial Decret 658/2001, de 22 de juny, pel qual s'aprova l'Estatut General de l'Advocacia.
  
Els que intervenen afirmen i reconeixen recíprocament la capacitat i vigència de les seues respectives facultats per a realitzar el present conveni, i, a l'efecte,
  
Manifesten
  
Que la Llei 59/2003, de 19 de desembre, de Firma Electrònica, regula l'ús de la firma electrònica, el reconeixement de la seua eficàcia jurídica i la prestació al públic de servicis de certificació, que estén l'àmbit subjectiu a tots els prestadors de servicis establits a Espanya.
  
Que la Generalitat València ha promulgat el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana té com a objectiu establit en l'article 1 a), la regulació de l'ús de la firma electrònica avançada en l'àmbit de la Generalitat Valenciana, les seues entitats autònomes i les empreses dependents, i en les relacions que puguen establir amb totes estes els ciutadans, les empreses i les altres administracions públiques. A més, com establix l'article 3.2.a), del mateix decret, es fomentarà l'accés dels ciutadans i la resta d'organitzacions, tant locals com nacionals, a les tecnologies de la informació i de les comunicacions, que facen possible l'accés a la firma electrònica. Així mateix, es fomentarà la col·laboració i cooperació amb les distintes administracions per a assegurar la compatibilitat dels sistemes en benefici dels usuaris.
  
Que la utilització de les tecnologies de la informació en les relacions amb l'administració pública i els ciutadans, amb la finalitat de facilitar la interacció i les transaccions dels distints servicis en línia, és un element clau per a la millora dels servicis públics, que ha de ser objecte d'impuls i d'atenció per part de l'administració de la Generalitat.
  
Que el Consell General de l'Advocacia Espanyola (CGAE) ha constituït l'Autoritat de Certificació de l'Advocacia (ACA), que permet als titulars dels certificats digitals expedits ser identificats en la seua actuació telemàtica com a advocats incorporats al col·legi d'advocats corresponent, i podran promoure activitats relacionades amb la firma electrònica, d'acord les necessitats especifiques i des de l'òptica de l'advocacia.
  
Que és de gran interés per al col·lectiu que agrupa el Consell General de l'Advocacia Espanyola, en les seues relacions amb l'administració i en l'entorn del certificat digital proporcionat pels certificats de l'ACA, que tinguen possibilitat l'accés i la capacitat de tramitació de les seues relacions amb l'administració que actualment es realitzen per altres mitjans i sense les garanties de seguretat que el certificat digital aporten.
  
Que la Generalitat València s'ha constituït com a Autoritat de Certificació per a identificar els ciutadans de la Comunitat Valenciana en les seues relacions amb l'administració
  
Que tant la Generalitat Valenciana com l'ACA estan acordant establir un marc de col·laboració en aspectes tècnics, organitzatius i procedimentals d'interés comú, amb la participació d'iniciatives i projectes conjunts tant d'àmbit autonòmic com nacional, i, per consegüent
  
Acorden
  
Aprofundir les relacions organitzatives, jurídiques, tècniques i econòmiques amb la finalitat d'unir esforços per a obrir i establir camins d'actuació que afavorisquen i incrementen dins del present marc de col·laboracions existents.
  
És per això que es formalitza el present conveni amb les següents:
  
Clàusules
  
Primera. Finalitat de l'acord marc
  
El present acord té per objecte emmarcar i coordinar l'actuació tècnica del CGAE i la Generalitat Valenciana en les activitats relacionades amb la implantació del certificat digital i la firma electrònica en l'àmbit de l'advocacia i la seua relació amb l'administració.
  
Les dos entitats col·laboren tècnicament per a adaptar en les seues aplicacions el certificat digital de l'altra com a identificador digital i element de generació de firma electrònica avançada per a les relacions entre els usuaris de certificats digitals expedits per l'Autoritat de Certificació de l'Advocacia i l'Autoritat de Certificació de la Comunitat Valenciana.
  
Segona. Seguiment de l'acord
  
La col·laboració entre les part està encaminada a les següents accions:
  
1. La col·laboració mútua perquè les aplicacions suporten els certificats respectius per a la possible integració de determinats processos entre els ciutadans, els advocats i la Generalitat Valenciana. A tal fi, les parts es comprometen:
  
a. Mantindre la col·laboració i validació entre les parts durant la vigència d'este acord.
  
b. La Generalitat Valenciana promourà l'ús dels certificats digitals, sempre que les característiques del servici ho permeta, en els procediments que es tramiten en les seues pròpies unitats o organismes administratius per a atorgar eficàcia jurídica als documents que els advocats o els empleats dels col·legis d'advocats sol·liciten amb firma electrònica.
  
c. El CGAE i la Generalitat Valenciana cooperaran en la difusió de les iniciatives i solucions de certificat digital en les àrees de mutu interés. En particular la Generalitat Valenciana impulsarà l'ús de la transmissió d'informació electrònica i dels certificats digitals entre els advocats. El CGAE divulgarà que el seu certificat digital servix per a accedir als servicis telemàtics de la Generalitat Valenciana i els avantatges que obtindrà el professional que s'adherisca al sistema.
  
d. La participació del CGAE o de qualsevol dels col·legis que l'integren, en processos i solucions de noves tecnologies relacionades amb iniciatives poden regir-se per convenis específics amb l'organisme i el col·legi adscrit al tema concret de la col·laboració.
  
Tercera. Obligacions de la Generalitat Valenciana
  
La Generalitat Valenciana es compromet a desenvolupar els sistemes informàtics necessaris perquè els col·legiats o els usuaris puguen tramitar per via telemàtica els procediments de l'administració de la Generalitat Valenciana en què es requerisca firma electrònica.
  
A més, haurà de complir les obligacions establides en l'article 20 de la Llei 59/2003, de 19 de desembre, de Firma Electrònica, entre altres:
  
- Garantir que puga determinar-se amb precisió la data i l'hora en què es va expedir un certificat o es va extingir o es va suspendre la seua vigència.
  
- Demostrar la fiabilitat necessària per a prestar servicis de certificació.
  
- Garantir la rapidesa i la seguretat en la prestació del servici.
  
- Emprar personal amb la qualificació, els coneixements i l'experiència necessaris per a la prestació dels servicis de certificació oferit i els procediments de seguretat i de gestió adequats en l'àmbit de la firma electrònica.
  
- Utilitzar sistemes i productes fiables que estiguen protegits contra tota alteració i que garantisquen la seguretat tècnica i, si és procedent, criptogràfica dels processos de certificació a què servix de suport.
  
- Prendre mesures contra la falsificació de certificats, i garantir la confidencialitat de les dades de creació de firma durant el procés de generació i el seu lliurament per un procediment segur al firmant.
  
- Conservar registrada tota la informació i documentació relativa a un certificat reconegut, i les Declaracions de Pràctiques de Certificació vigents en cada moment, durant almenys 15 anys, de manera que puguen verificar-se les firmes efectuades amb este.
  
- Utilitzar sistemes fiables per a emmagatzemar els certificats que permeten comprovar la seua autenticitat i impedir que persones no autoritzades alteren les dades, restringisquen la seua accessibilitat en els supòsits o a les persones que el firmant haja indicat i permeten detectar qualsevol canvi que afecte estes condicions de seguretat.
  
- Facilitar a l'ACA els mitjans suficients per a comprovar l'estat de validesa o revocació dels certificats emesos per l'Autoritat Certificadora de la Generalitat Valenciana.
  
Quarta. Obligacions de l'ACA
  
Per la seua banda, l'ACA també haurà de complir les obligacions establides en l'article 20 de la Llei 59/2003, de 19 de desembre, de Firma Electrònica, sobre firma electrònica; entre altres:
  
- Garantir que puga determinar-se amb precisió la data i l'hora en què es va expedir un certificat o es va extingir o es va suspendre la seua vigència.
  
- Demostrar la fiabilitat necessària per a prestar servicis de certificació.
  
- Garantir la rapidesa i la seguretat en la prestació del servici.
  
- Emprar personal amb la qualificació, els coneixements i l'experiència necessaris per a la prestació dels servicis de certificació oferit i els procediments de seguretat i de gestió adequats en l'àmbit de la firma electrònica.
  
- Utilitzar sistemes i productes fiables que estiguen protegits contra tota alteració i que garantisquen la seguretat tècnica i, si és procedent, criptogràfica dels processos de certificació a què servix de suport.
  
- Prendre mesures contra la falsificació de certificats, i garantir la confidencialitat de les dades de creació de firma durant el procés de generació i el seu lliurament per un procediment segur al firmant.
  
- Conservar registrada tota la informació i documentació relativa a un certificat reconegut, i les declaracions de pràctiques de certificació vigents en cada moment, durant almenys 15 anys, de manera que puguen verificar-se les firmes efectuades amb este.
  
- Utilitzar sistemes fiables per a emmagatzemar els certificats que permeten comprovar la seua autenticitat i impedir que persones no autoritzades alteren les dades, restringisquen la seua accessibilitat en els supòsits o a les persones que el firmant haja indicat i permeten detectar qualsevol canvi que afecte estes condicions de seguretat.
  
- Facilitar a la Generalitat Valenciana els mitjans suficients per a comprovar l'estat de validesa o revocació dels certificats emesos per l'ACA.
  
Cinquena. Seguiment
  
Per a facilitar el treball, es constituirà una comissió mixta integrada per representants del CGAE, de la Generalitat i dels col·legis específics de la zona, per a impulsar la concreció d'acords específics i realitzar el seguiment de la consecució dels objectius segons el present acord de col·laboració. En este sentit, es podran buscar elements de col·laboració en el desenvolupament d'aplicacions d'interés per a les dos parts.
  
Tant l'administració com l'ACA podran proposar la revisió del present conveni en qualsevol moment per a introduir les modificacions que estimen pertinents.
  
Sisena. Confidencialitat
  
Tota la informació, en relació amb el desenvolupament de la finalitat del present acord i, en particular, de les solucions tecnològiques aportades per les parts per al desenvolupament dels servicis previstos, tindrà caràcter confidencial, no podrà ser revelada a tercers sense el consentiment previ de l'altra part.
  
En aquells aspectes que es considera necessari, es podran firmar acords de confidencialitat específics.
  
Setena. Duració
  
El present conveni serà efectiu des de la data de la firma, i estendrà la seua vigència per un termini de tres anys, que es podrà prorrogar automàticament per períodes anuals si no concorre manifestació en contra per alguna de les parts amb una antelació mínima d'un mes a la data de venciment.
  
Huitena. Protecció de dades personals
  
El tractament de les dades personals que necessiten les parts que firmen el present conveni, per al desenvolupament de servicis de certificació, se subjecten al que disposa la Llei Orgànica 5/1999, de 13 de desembre, de Protecció de Dades de Caràcter Personal, i en les disposicions dictades en el seu desplegament.
  
Novena. Dret aplicable i resolució de conflictes
  
Per mitjà de la firma del present conveni, les parts es comprometen a resoldre de mutu acord les incidències que puguen sorgir en el seu compliment.
  
Les qüestions litigioses que sorgisquen entre les parts durant el desenvolupament i l'execució del present conveni se sotmetran a la jurisdicció contenciosa administrativa, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
I, com a prova de conformitat, les dos parts firmen el present conveni, en dos exemplars a un sol efecte.
  
València, 17 de juny de 2005
  
El conseller d'Infraestructures i Transport,
  
JOSÉ RAMÓN GARCÍA ANTÓN
  
El president del Consell General de l'Advocacia Espanyola,
  
CARLOS CANICER DIEZ